Salinõmme

Salinõmme on küla Hiiumaa vallas Suuremõisast edelas Salinõmme poolsaarel. Kuni 2017. aasta haldusreformini kuulus küla Pühalepa valda.

Naaberkülad on kirdes Valipe ja põhjas Kalgi.

 Nimi 

Kohanime on mainitud 1564. aastal kui Salmo by, 1565 Sallomäeby, Salomä by, Salome by, 1609 Salnim Holma ja 1688 Sallinaby. Paul Ariste pidas kohanime lähtekohaks sõna salm 'merelaht, väin', millele järgneb kas nõmm, nina või neem. Samuti arvas ta sõna algpäritoluks sõna sali 'viljasalv'. Kohanime esmamainimine viitab ka sõnale salu.

 Loodus 
Salinõmme asub samanimelisel poolsaarel, millest läänes asub Salinõmme laht ja idas Soonlepa laht. Poolsaar oli veel 1844. aasta kaardil eraldi saar. Küla alale jäävad Salinõmme soolak ja enamus Hiiumaa laidude maastikukaitseala laide, millest suuremad on Saarnaki laid ja Hanikatsi laid. Küla ala kuulub maastikukaitseala koosseisu.

Külas asub mitu rändrahnu: Salinõmme idarahn, Salinõmme sadamarahn ja Salinõmme Suurkivi. Hiiumaa laidudele rajati kõre taasasustamise eesmärgil mitu tiiki.

 Elanike arv 

Salinõmmes elas 2011. aasta rahvaloenduse andmetel 29 inimest. Kõik elanikud olid eestlased.

 Elanike arv  Aasta68  195950  197038  197931  198933 200029  201121 202020 2021

 Talud 

+ Salinõmme ajaloolised talud (1939)Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a Talu number  Talu nimi  Suguvõsa 1  Allika  Tikka 2  Järve  Saarnak 3   Kordoni Lepiku, Rüütel 4 Lahe   Salin 5   Lepametsa Türnpu 6   Lepiku   Alas 7  Mäe  Alas, Saarnak 8  Oja  Padu, Salin 9  Pihla  Maar 10   Posti Viidik 11  Põllumäe  Regi 12   Ranna  Maar 13  Saarnaki  Saarnak, Vapper ja Pass 14  Saarnaki Pärna Saarnak 15 Tara   Nõmm ja Paat 16   Tornikivi Huuk 17   Tuuliku Treialt 18  Vahi  Alas ja Nõmm 19  Viigi  Liiva

 Ajalugu 
Küla on ajalooliselt kuulunud Hiiu-Suuremõisa mõisa alla ja 19. sajandil asus seal karjamõis. Aastatel 1725–1726 Läänemaa adramaarevisjonis oli külas 13 talu.

Salinõmmes asus aastatel 1971–2004 Hiiumaa laidude maastikukaitseala administratsiooni keskus.

 Taristu 
pisi|Salinõmme sadam
Küla läbib Suuremõisa–Salinõmme tee, kus nõukogude ajal asus bussipeatus. Teest saavad alguse Allika tee, Tara tee, Lepiku tee, Posti tee, Pärgmäe tee, Pihla tee ja Vahi tee. Külas asub paadisadam. Vanasti tehti talviti külast Muhusse Seaninani jäätee.

 Ettevõtlus 
Salinõmmes tegeleti 16. sajandil soolatootmisega. Külas asus varem Salinõmme puhkekeskus. Praegu tegutseb Paadi talu puhkemaja.

 Kultuur 
Salinõmmes asuvad pärandkultuuriobjektidena karjamõisa kalatiigid, karjamõisa uue rehe ja karjamõisa vana rehe ase.

 Viited 

 Kirjandus 
Uno Kiisa. "Salinõmme." Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 93, 9. august 1983 lk 3

Kategooria:Hiiumaa valla külad